
SLOVENSKÁ REPUBLIKA
UZNESENIE Ústavného súdu Slovenskej republiky PLs. ÚS 20/2018-8
Ústavný
súd
Slovenskej
12. septembra 2018 o sťažnosti
republiky
na ,
neverejnom
zasadnutí
pléna
, zastúpeného JUDr. Petrom
Pohančeníkom, Palárikova 93, Čadca, vedenej pod sp. zn. Rvp 1092/2018 vo veci namietaného porušenia základného práva na prerokovanie veci bez zbytočných prieťahov podľa čl. 48 ods. 2 Ústavy Slovenskej republiky postupom a rozhodnutím Okresného súdu Čadca v konaní vedenom pod sp. zn. 4 P 71/2014 a porušenia základného práva na prerokovanie veci bez zbytočných prieťahov podľa čl. 48 ods. 2 Ústavy Slovenskej republiky a základného práva na súdnu ochranu podľa čl. 46 ods. 1 Ústavy Slovenskej republiky postupom Krajského súdu v Žiline v konaní vedenom pod sp. zn. 8 CoP 22/2018 a o sťažnosti
,
, zastúpenej advokátom JUDr. Petrom
Strapáčom, PhD., Advokátska kancelária JUDr. Peter Strapáč, PhD., s. r. o., Májová 1582, Čadca, vedenej pod sp. zn. Rvp 1120/2018 vo veci namietaného porušenia základného práva na prerokovanie veci bez zbytočných prieťahov podľa čl. 48 ods. 2 Ústavy Slovenskej republiky a práva na spravodlivé súdne konanie podľa čl. 6 ods. 1 Dohovoru o ochrane ľudských práv a základných slobôd postupom Krajského súdu v Žiline v konaní vedenom pod sp. zn. 8 CoP 22/2018 takto
rozhodol: Veci vedené Ústavným súdom Slovenskej republiky pod sp. zn. Rvp 1092/2018 a sp. zn. Rvp 1120/2018 s p á j a na spoločné konanie, ktoré bude ďalej vedené pod sp. zn. Rvp 1092/2018. Odôvodnenie: I. 1. Ústavnému súdu Slovenskej republiky (ďalej len „ústavný súd“) bola 28. mája 2018 doručená sťažnosť
,
(ďalej aj „sťažovateľ“),
ktorou namieta porušenie svojho základného práva na prerokovanie veci bez zbytočných prieťahov podľa čl. 48 ods. 2 Ústavy Slovenskej republiky (ďalej len „ústava“) postupom a rozhodnutím Okresného súdu Čadca (ďalej len „okresný súd“) v konaní vedenom pod sp. zn. 4 P 71/2014 a základného práva na prerokovanie veci bez zbytočných prieťahov podľa čl. 48 ods. 2 ústavy a základného práva na súdnu ochranu podľa čl. 46 ods. 1 ústavy postupom Krajského súdu v Žiline (ďalej len „krajský súd“) v konaní vedenom pod sp. zn. 8 CoP 22/2018 (ďalej aj „napadnuté konanie“). Predmetná sťažnosť je na ústavnom súde vedená pod sp. zn. Rvp 1092/2018 a je pridelená sudcovi spravodajcovi Rudolfovi Tkáčikovi, ktorý je členom III. senátu ústavného súdu. 2. Ústavnému súdu bola 31. mája 2018 doručená sťažnosť
,
(spolu so sťažovateľom ďalej aj „sťažovatelia“), ktorou namieta porušenie svojho základného práva na konanie bez zbytočných prieťahov podľa čl. 48 ods. 2 ústavy a práva na spravodlivé súdne konanie podľa čl. 6 ods. 1 Dohovoru o ochrane ľudských práv a základných slobôd postupom krajského súdu v konaní vedenom pod sp. zn. 8 CoP 22/2018.
2
Predmetná sťažnosť je na ústavnom súde vedená pod sp. zn. Rvp 1120/2018 a je pridelená sudcovi spravodajcovi Miroslavovi Durišovi, ktorý je členom IV. senátu ústavného súdu. 3. Zo spisov ústavného súdu sp. zn. Rvp 1092/2018 a sp. zn. Rvp 1120/2018 vyplýva, že tieto veci spolu skutkovo súvisia, pretože predmetom sťažností je namietané porušenie práv sťažovateľov v konaní o rozvod manželstva a úpravu práv a povinností k maloletým deťom na čas po rozvode, ktoré začalo návrhom doručeným okresnému súdu 10. novembra 2014 a ktorého sú obaja sťažovatelia účastníkmi. V čase podania sťažností na ústavnom súde bolo napadnuté konanie krajským súdom, ktorý rozhodoval o odvolaní proti rozhodnutiu okresného súdu sp. zn. 4 P 71/2014 z 8. augusta 2017 spojenému s dopĺňacím uznesením zo 4. októbra 2017, potvrdené vo výroku II, zrušené a vrátené okresnému súdu na ďalšie konanie vo výrokoch III, V, VI a VII a zmenené vo výroku IV. 4. Sťažovateľ namieta porušenie svojich práv konaním a rozhodnutím okresného súdu a obaja sťažovatelia namietajú porušenie svojich práv postupom krajského súdu v napadnutom konaní. II. 5. Podľa čl. 124 ústavy je ústavný súd nezávislým súdnym orgánom ochrany ústavnosti. 6. Podľa čl. 140 ústavy podrobnosti o organizácii ústavného súdu, o spôsobe konania pred ním a o postavení jeho sudcov ustanoví zákon.

7. Podľa § 31a ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Civilného sporového poriadku (ďalej len „CSP“). 8. Podľa § 166 ods. 1 CSP v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. Ak boli také konania pridelené viacerým sudcom toho istého súdu, rozhodne o spojení konaní ten sudca, u ktorého sa začalo konanie skôr. III. 9. Zákon o ústavnom súde nemá osobitné ustanovenie o spojení vecí a v súlade s § 31a ods. 1 zákona o ústavnom súde je však možné v konaní o návrhu podľa čl. 127 ods. 1 ústavy použiť na prípadné spojenie vecí primerane § 166 ods. 1 CSP. 10. Podľa čl. II ods. 10 Rozvrhu práce Ústavného súdu Slovenskej republiky na obdobie od 1. marca 2018 do 28. februára 2019 v záujme hospodárnosti konania môže plénum ústavného súdu rozhodnúť o spojení vecí patriacich do pôsobnosti senátov ústavného súdu, ktoré boli pridelené členom rôznych senátov ako sudcom spravodajcom, na spoločné konanie, ak tieto veci spolu skutkovo súvisia alebo sa týkajú tých istých účastníkov. Návrh na rozhodnutie o spojení môže plénu ústavného súdu podať sudca spravodajca vo veci, ktorej spojenie s inou vecou sa navrhuje, alebo predsedníčka ústavného súdu. Ak vzhľadom na okolnosti hodné osobitného zreteľa nerozhodne plénum inak, je na spoločné konanie o spojených veciach príslušný ten senát ústavného súdu, ktorého členom je sudca spravodajca v tej zo spájaných vecí, v ktorej začalo konanie na ústavnom súde skôr (§ 18 ods. 2 zákona o ústavnom súde). 11. S prihliadnutím na obsah sťažností vedených ústavným súdom pod sp. zn. Rvp 1092/2018 a sp. zn. Rvp 1120/2018 a z tohto obsahu vyplývajúcu právnu a skutkovú 4
súvislosť uvedených sťažností ústavný súd v záujme hospodárnosti konania podľa § 31a zákona o ústavnom súde v spojení s § 166 ods. 1 CSP rozhodol, že veci vedené ústavným súdom pod sp. zn. Rvp 1092/2018 a sp. zn. Rvp 1120/2018 spája na spoločné konanie, ktoré bude ďalej vedené pod sp. zn. Rvp 1092/2018. P o u č e n i e : Proti tomuto rozhodnutiu nemožno podať opravný prostriedok. V Košiciach 12. septembra 2018

Zdroj: KAUZIS.SK – https://www.kauzis.sk/judikatura/r/ECLI:SK:USSR:2018:PLs.US.20.2018.1 (dáta aktuálne k 11. 11. 2026). Záväzné je znenie zverejnené súdom.




